CELEX: 52004PC0068
Language: da
Date: 2004-02-12
Title: Forslag til Rådets afgørelse om Fællesskabets standpunkt i AVS/EF-Ministerrådet vedrørende ændring af vilkårene og betingelserne for finansiering af kortvarige udsving i eksportindtægterne (bilag II til den i Cotonou undertegnede AVS/EF-partnerskabsaftale)

Avis juridique important

|

52004PC0068

Forslag til Rådets Afgørelse om Fællesskabets standpunkt i AVS/EF-Ministerrådet vedrørende ændring af vilkårene og betingelserne for finansiering af kortvarige udsving i eksportindtægterne (bilag II til den i Cotonou undertegnede AVS/EF-partnerskabsaftale)  /* KOM/2004/0068 endelig udg. */  

Forslag til RÅDETS AFGØRELSE om Fællesskabets standpunkt i AVS/EF-Ministerrådet vedrørende ændring af vilkårene og betingelserne for finansiering af kortvarige udsving i eksportindtægterne (bilag II til den i Cotonou undertegnede AVS/EF-partnerskabsaftale)(forelagt af Kommissionen)BEGRUNDELSE1. INDLEDNINGMed undertegnelsen af AVS/EF-partnerskabsaftalen har parterne erkendt, at ustabile eksportindtægter kan skade AVS-staternes udvikling og bringe realiseringen af deres udviklingsmålsætninger i fare. Der er derfor oprettet en ordning med supplerende støtte til afhjælpning af de negative virkninger af ustabile eksportindtægter inden for finansieringsrammen for støtte til langfristet udvikling, jf. Cotonou-aftalens artikel 68, stk. 1. Støtte til afhjælpning af de negative virkninger af ustabile eksportindtægter kan finansieres ved hjælp af de nationale bevillinger til dækning af uforudsete behov, de såkaldte B-bevillinger (artikel 3, stk. 2, litra b), i bilag IV til aftalen), som indgår i finansieringsrammen for langfristet udvikling.Formålet med støtte i tilfælde af kortvarige udsving i eksportindtægterne er, som omhandlet i aftalens artikel 68, stk. 2: "...at beskytte de makroøkonomiske og sektorspecifikke reformer og politikker, som er i fare på grund af et fald i indtægterne, og at afbøde de negative virkninger af ustabiliteten i eksportindtægterne.."2. RESULTATERDer er indløbet støtteanmodninger fra mange AVS-stater; de er blevet behandlet på grundlag af de kriterier, som er fastsat i artikel 9 i aftalens bilag II. Anmodningerne bygger på eksportstatistikkerne for 2000, 2001 og 2002.Skema: FLEX-ordningen - overblik over resultater (2000, 2001 og 2002)&GT;TABELPOSITION&GT;3. ÆNDRING AF ORDNINGENDette forslag til rådsafgørelse behandles separat fra Kommissionens meddelelse om ændring af Cotonou AVS/EF-partnerskabsaftalen på grund af deres forskellige målsætninger og tidsplaner for ikrafttrædelse.Det er fastsat i artikel 11 i bilag II til Cotonou-aftalen, at bestemmelserne om finansiering af kortvarige udsving i eksportindtægterne skal tages op til fornyet overvejelse senest efter to års anvendelse og derefter på anmodning af en af parterne.Erfaringerne fra de første år (2000-2002) viser, at kun relativt få lande kunne komme i betragtning under den nye ordning. Ved en forenkling af kriterierne kan FLEX-ordningen bringes til at fungere bedre og dermed bedre opfylde sin målsætning. Hovedprincippet bag ordningen - at der ydes støtte til afhjælpning af et faldende statsprovenu på grund af faldende eksportindtægter - er uændret.Der foreslås to ændringer:(1) at kriteriet om en forværring på 10 % af det forventede offentlige underskud fjernes (jf. artikel 9, stk. 1, litra b), i bilag II)(2) at den særlige bestemmelse i artikel 9, stk. 1, litra a), i bilag II, om et fald på 2 % for de mindst udviklede stater i indtægterne fra eksport af varer, udvides til også at omfatte indlandsstater og østater.Det er fastsat i aftalens artikel 100, at bilag II kan revideres, revurderes og/eller ændres af AVS/EF-Ministerrådet på basis af en henstilling fra AVS-EF-Udvalget for Samarbejde med henblik på Udviklingsfinansiering. Kommissionen foreslår, at Rådet vedtager vedlagte afgørelse om, hvilket standpunkt Fællesskabet skal indtage i AVS/EF-Ministerrådet med hensyn til en ændring af vilkår og betingelser for finansiering af kortvarige udsving i eksportindtægterne (artikel 9 i bilag II til den i Cotonou undertegnede AVS/EF-partnerskabsaftale).Forslag til RÅDETS AFGØRELSE om Fællesskabets standpunkt i AVS/EF-Ministerrådet vedrørende ændring af vilkårene og betingelserne for finansiering af kortvarige udsving i eksportindtægterne (bilag II til den i Cotonou undertegnede AVS/EF-partnerskabsaftale)RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab, særlig artikel 310 sammenholdt med artikel 300, stk. 2, andet afsnitunder henvisning til forslag fra Kommissionen, ogud fra følgende betragtninger:(1) Det er fastsat i artikel 100 i AVS/EF-partnerskabsaftalen, som blev undertegnet i Cotonou den 23. juni 2000, at aftalens bilag II, III, IV og VI kan revideres, revurderes og/eller ændres af AVS/EF-Ministerrådet på basis af en henstilling fra AVS/EF-Udvalget for Samarbejde med henblik på Udviklingsfinansiering.(2) Det er fastsat i artikel 11 i kapitel 3 i bilag II til Cotonou-aftalen, at bestemmelserne i nævnte kapitel skal tages op til fornyet overvejelse senest efter to års anvendelse og derefter på anmodning af en af parterne.(3) Ordningen for supplerende støtte til afhjælpning af de negative virkninger af ustabile eksportindtægter har nu fungeret i to år. Det bør fastsættes, hvilket standpunkt Fællesskabet skal indtage i AVS/EF-Ministerrådet med hensyn til en ændring af vilkårene og betingelserne for finansiering af kortvarige udsving i eksportindtægterne -TRUFFET FØLGENDE AFGØRELSE:Eneste artikelFællesskabets standpunkt i AVS/EF-Ministerrådet vedrørende en ændring af vilkårene og betingelserne for finansiering af kortvarige udsving i eksportindtægterne baseres på det udkast til AVS/EF-Ministerrådets afgørelse, der er vedlagt som bilag.Udfærdiget i Bruxelles, den [...]På Rådets vegneFormandBILAGUdkastAVS/EF-MINISTERRÅDETS AFGØRELSEom ændring af vilkårene og betingelserne for finansiering af kortvarige udsving i eksportindtægterne (bilag II til den i Cotonou undertegnede AVS/EF-partnerskabsaftale)AVS/EF-MINISTERRÅDET HAR -under henvisning til AVS/EF-partnerskabsaftalen, der blev undertegnet i Cotonou den 23. juni 2000, særlig artikel 100, ogud fra følgende betragtninger:(1) Det blev fremhævet i AVS/EF-partnerskabsaftalen, der blev undertegnet i Cotonou den 23. juni 2000, at det er vigtigt at have en ordning for supplerende støtte til afhjælpning af de negative virkninger af ustabile eksportindtægter.(2) Det er fastsat i artikel 11 i bilag II til AVS/EF-partnerskabsaftalen, at bestemmelserne i kapitel 3 i nævnte bilag, der vedrører finansiering af kortvarige udsving i eksportindtægterne, skal tages op til fornyet overvejelse senest efter to års anvendelse og derefter på anmodning af en af parterne.(3) Denne ordning for finansiering af kortvarige udsving i eksportindtægterne bør bringes til at fungere bedre, således at den bedre kan opfylde sin målsætning.TRUFFET FØLGENDE AFGØRELSE:Artikel 1Kapitel 3 i bilag II ændres således:1. Artikel 9, stk. 1, i bilag II affattes således:"Berettigelseskriterier1. Berettigelse til supplerende midler foreligger ved:a) - et fald på 10 % (2 % for de mindst udviklede stater, indlandsstater og østater i AVS) i indtægterne fra eksport af varer i forhold til det aritmetiske gennemsnit af indtægterne i de første tre år af de første fire år forud for anvendelsesåret, eller- et fald på 10 % (2 % for de mindst udviklede stater, indlandsstater og østater i AVS) i indtægterne fra eksport af samtlige landbrugs- eller mineprodukter i forhold til det aritmetiske gennemsnit af indtægterne i de første tre år af de første fire år forud for anvendelsesåret for stater, hvis indtægter fra landbrugs- eller mineeksport udgør mere end 40 % af de samlede indtægter fra eksport af varerb) en forværring af det forventede offentlige underskud for det pågældende eller det følgende år.".Artikel 2Denne afgørelse træder i kraft på vedtagelsesdatoen.Udfærdiget iPå AVS/EF-Ministerrådets vegneFormand